ooo ZNANOST!

Pogovori z Alumni UP: Povezujemo znanost z vsakdanom | UP Famnit - Od prvih vrstic kode do magistrske naloge: Dve zgodbi s FAMNIT-a
2025-06-26 10:00 - 11:30 UTC | Koper, Univerza na Primorskem, Fakulteta za matematiko, naravoslovje in informacijske tehnologije, Glagoljaška ulica 8, Koper, 6000, Slovenija
Vabimo vas na alumni dogodek, kjer bosta dva bivša študenta, Karolina Trajkovska in Arsen Matej Golubvikj, predstavila svojo študijsko pot na UP FAMNIT – od začetka dodiplomskega študija računalništva do zaključka magistrskega študija. Delila bosta svoje izkušnje pri izbiri tem za diplomsko in magistrsko nalogo ter opisala, kako sta pristopila k raziskovalnemu delu, kako sta se soočila z izzivi in kaj sta se ob tem naučila. Dogodek je odlična priložnost za vse, ki vas zanima akademska pot na področju računalništva ter za povezovanje z alumni skupnostjo UP FAMNIT.
(srečanje se bo odvilo v angleškem jeziku)

Dogodki “Pogovori z Alumni UP: Povezujemo znanost z vsakdanom” v organizaciji ekipe Alumni pisarne, na katerih bodo sodelovali alumni in profesorji z določenih fakultet. Cilj je ustvariti dinamično okolje za smiselne razprave o sodobnih in pomembnih temah, vključno z lažnimi novicami in teorijami zarote. Šest srečanj bo potekalo skozi celo leto, pri vsakem pa bo moderator vodil strukturirano razpravo, po kateri bomo odprli prostor za vprašanja občinstva in nadaljnji neformalni pogovor ob pogostitvi, ki bo sledila.

V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom je na voljo na tej povezavi.
Fotografije iz dogodka:

Dešifriranje kode: Okrogla miza o vplivu vsebin, ki jih ustvarja umetna inteligenca, na družbeno dojemanje in razumevanje znanosti
2025-06-20 11:00 - 13:30 | Dvorana Borisa Podrecce, Rektorat, Univerza v Mariboru, Slomškov trg 15, Maribor
Univerza v Mariboru v sodelovanju z uglednimi institucijami v okviru projekta Lažne novice in teorije zarote? Opolnomočimo (se za) znanost! (akronim oooZnanost!) organizira okroglo mizo, ki bo posvečena razmisleku o vplivu umetne inteligence na dojemanje znanosti v družbi. Ta dogodek je zasnovan kot interaktivna razprava, ki se bo osredotočila na vpliv umetne inteligence (UI) na različne aspekte družbe.
Na okrogli mizi bodo sodelovali:

dr. Dean Korošak, prorektor za znanstvenoraziskovalno dejavnost Univerze v Mariboru in vodja projekta oooZnanost!,
Aida Kamišalić Latifić, državna sekretarka Ministrstva za digitalno preobrazbo,
dr. Ernest Ženko, prodekan za kakovost na Fakulteti za humanistične študije ter vodja Centra za odgovorno umetno inteligenco Univerze na Primorskem (CeResAI UP),
dr. Irene Samide, prodekanja za gospodarske in mednarodne zadeve Filozofske fakultete Univerze v Ljubljani, projekt Humanistika to si ti!
Asist. dr. Gabriel Kavčič, Univerza v Ljubljani, Teološka fakulteta in tiskovni predstavnik Slovenske škofovske konference.

Okrogla miza bo potekala 20. junija 2025, s pričetkom ob 11.00 v dvorani Borisa Podrecce, rektorata Univerze v Mariboru.
Prilagamo program in predstavitev sodelujočih govorcev.
Na dogodek se je potrebno prijaviti na tej povezavi.
Namen dogodka: Glavni namen dogodka je spodbuditi odprto in poglobljeno razpravo o kompleksnem in hitro razvijajočem se področju umetne inteligence. Dogodek želi udeležencem omogočiti, da kritično razmislijo o priložnostih in izzivih, ki jih UI prinaša v znanost, družbo, gospodarstvo, turizem in celo v verske institucije. Cilj je razsvetliti različne perspektive in se posvetiti ključnim vprašanjem, ki se nanašajo na nekatere ključne aspekte uporabe UI pri ustvarjanju vsebin in interakcijah.

V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom in predstavitev govorcev je na voljo na tej povezavi.
Posnetek dogodka je na voljo na tej povezavi
Fotografije iz dogodka:
.

Pogovori oooZnanost!: Antibiotiki, driska in klostridij
2025-06-19 14:00 - 15:00 | MS Teams
V sklopu delovnega paketa kampanje ozaveščanja v okviru projekta oooZnanost! organiziramo serijo pogovorov, ki so namenjeni predstavitvi raziskovalnih rezultatov in razpravi o zanimivih in družbeno pomembnih znanstvenih temah, Pogovori oooZnanost! – Raziskovalci med nami. Z organizacijo teh pogovorov omogočamo odprto znanstveno komunikacijo, ki pripomore k boljšemu razumevanju raziskovalnega dela, izboljšanju znanstvene pismenosti družbe in spodbujanju zanimanja za znanost in poklica raziskovalca med mladimi ter širšo javnostjo.
V tokratnem pogovoru gostimo red. prof. dr. Majo Rupnik, ki nam bo predstavila vpliv antibiotikov na naše telo z nazivom: Antibiotiki, driska in klostridij. Vpliv antibiotikov na naše telo je dvojen: medtem ko so ključni za boj proti bakterijskim okužbam, lahko hkrati porušijo ravnovesje našega črevesnega mikrobioma. To porušeno ravnovesje pogosto omogoči razrast določene vrste bakterije, imenovane Clostridioides difficile (pogosto skrajšano na C. difficile ali kar klostridij).

Okužba s klostridijem je v Sloveniji med petimi najpogostejšimi in trend narašča, kljub temu je med zdravstvenimi delavci in splošno javnostjo slabo poznana. Cilj predavanja je na poljuden način predstaviti, zakaj nas ta bakterija ogroža in kako se lahko pred njo zaščitimo. Klostridij (Clostridioides difficile) je bakterija, ki zelo pogosto povzroča blage ali zelo hude driske in vnetja prebavil. Najdemo jo v prebavilih človeka in živali, v vodi ali tleh, v domačem okolju ali v bolnišnicah. Vendar se uspešno razraste v naših prebavilih samo, če je porušena naša črevesna mikrobiota, zato sta klostridijska driska in jemanje antibiotikov povezana. Razložili bomo, kako nam raziskave o tem, kje vse so skriti kotički in nepričakovana mesta, kjer najdemo klostridij in raziskave o črevesni mikrobioti pomagajo, da se pred okužbo zaščitimo ali razvijemo nove oblike zdravljenja.
Dogodek bo potekal v okolju MS Teams. Namenjen vsem potencialnim uporabnikom antibiotikov, zdravstvenim delavcem, zdravnikom in zobozdravnikom. Nanj se je potrebno prijaviti do 18.6.2025 na tej povezavi.
Več o izvajalki: Red. prof. dr. Maja Rupnik je mikrobiologinja, ki raziskovalno deluje na Nacionalnem laboratoriju za zdravje, okolje in hrano (NLZOH) ter na Medicinski fakulteti Univerze v Mariboru. Ukvarja se s koristnimi bakterijami, ki naseljujejo naše telo, to je z različnimi mikrobiotami. Drug del njenih raziskav so mikrobiološke teme v okviru koncepta Eno Zdravje, ki govori o tem, da so zdravje ljudi, živali in človeka med seboj neločljivo povezani. V tem delu je večina raziskav posvečena bakteriji C. difficile (klostridij), ki povzroča bolezni pri ljudeh in živalih. Prof. dr. Rupnik je prejemnica številnih nagrad, avtorica znanstvenih, strokovnih in poljudnih člankov in knjig. Je tudi glavna urednica mednarodne revije Anaerobe.

V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom je na voljo na tej povezavi.
Gradivo dogodka je na voljo na tej povezavi.
Posnetek dogodka je na voljo na tej povezavi.

Vse predhodne Pogovore oooZnanost!, kakor tudi vse druge vsebine, ki jih v video obliki pripravljamo v okviru projekta oooZnanost! , si lahko ogledate na tej povezavi.

Priložnosti za začetek in razvoj raziskovalne kariere - Priložnosti za razvoj kariere po doktoratu
2025-06-18 10:00 - 12:40 | Dvorana Borisa Podrecce, Rektorat, Univerza v Mariboru, Slomškov trg 15, Maribor
Univerza v Mariboru vabi vse doktorske študente in podoktorante na dogodek Priložnosti za začetek in razvoj raziskovalne kariere – Priložnosti za razvoj kariere po doktoratu, kjer bodo predstavljene različne možnosti razpisov in štipendij za raziskovalce na začetku raziskovalne kariere ter dragocene informacije o možnostih nadaljnjega razvoja raziskovalne kariere. Na dogodek se je potrebno predhodno prijaviti.
Kaj lahko pričakujete?

Predstavitev področja za raziskovalne in inovacijske ukrepe Javne agencije za znanstvenoraziskovalno in inovacijsko dejavnost Republike Slovenije (ARIS): Raziskovalni projekti ARIS, Inovacijski projekti ARIS in Mednarodno sodelovanje ARIS, predstavniki ARIS.
Predstavitev razpisa MSCA podoktorske štipendije 2025, dr. Stojan Sorčan, nacionalni predstavnik in kontaktna točka za Obzorje Evropa MSCA, Ministrstvo za visoko šolstvo, znanost in inovacije Republike Slovenije.
Predstavitev razpisov Sofinanciranje podoktorskega raziskovalnega izobraževanja na European University Institute (EUI) in Programa Fulbright (raziskovanje v ZDA za doktorje znanosti), Katja Lampe in Anamarija Rigler, Javni štipendijski, razvojni, invalidski in preživninski sklad Republike Slovenije.
Predstavitev možnosti podoktorskega štipendiranja za študijsko leto 2026/2027 Nemške akademske službe za izmenjavo (DAAD), ki ponuja štipendije za mednarodno izmenjavo študentov in znanstvenikov, Eva Grešak, Veleposlaništvo Zvezne republike Nemčije.
Predstavitev ključnih informacij Internega poziva Univerze v Mariboru za financiranje usposabljanja podoktorskih raziskovalcev – poziv v letu 2025, mag. Brigita Krsnik Horvat, vodja Službe za podporo raziskovalcem in umetnikom, Oddelek za raziskovalno in umetniško dejavnost Univerze v Mariboru.

IZVAJALCI:

Dr. Nika Razpotnik Visković, vodja Sektorja za raziskovalne projekte Javne agencije za znanstvenoraziskovalno in inovacijsko dejavnost Republike Slovenije.
Dr. Levin Pal, vodja Sektorja za inovacijske projekte po pooblastilu, Javne agencije za znanstvenoraziskovalno in inovacijsko dejavnost Republike Slovenije.
Blanka Mekinda Vidmar, vodja Sektorja za mednarodno sodelovanje Javne agencije za znanstvenoraziskovalno in inovacijsko dejavnost Republike Slovenije,
Dr. Stojan Sorčan, nacionalni predstavnik in kontaktna točka za Obzorje Evropa MSCA, Ministrstvo za visoko šolstvo, znanost in inovacije Republike Slovenije.
Katja Lampe in Anamarija Rigler, Javni štipendijski, razvojni, invalidski in preživninski sklad Republike Slovenije.
Eva Grešak, Veleposlaništvo Zvezne republike Nemčije, Nemška akademska služba za izmenjavo (DAAD).
mag. Brigita Krsnik Horvat, vodja Službe za podporo raziskovalcem in umetnikom, Oddelek za raziskovalno in umetniško dejavnost Univerze v Mariboru

Dogodek se bo izvedel v okviru projekta Lažne novice in teorije zarote? Opolnomočimo (se za) znanost! in akronimom oooZnanost!, ki ga financira Evropska unija v okviru ukrepa EU, Obzorje Evropa, MSCA & Citizens, Evropska noč raziskovalcev in Raziskovalci v šolah 2024-2025.
Za več informacij nas kontaktirajte na enr@um.si.
Vljudno vabljeni.

V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom je na voljo na tej povezavi.
Gradivo dogodka je na voljo na tej povezavi.
Posnetek dogodka je na voljo na tej povezavi
Fotografije:

Priložnosti za začetek in razvoj raziskovalne kariere - Priložnosti za začetek karierne poti do doktorata
2025-06-11 10:00 - 12:30 | Dvorana Borisa Podrecce, Rektorat, Univerza v Mariboru, Slomškov trg 15, Maribor
Univerza v Mariboru organizira dogodek Priložnosti za začetek in razvoj raziskovalne kariere – Priložnosti za začetek karierne poti do doktorata, ki bo v sredo, 11. 6. 2025 med 10.00 in 12.30 v dvorani Borisa Podrecce rektorata Univerze v Mariboru, Slomškov trg 15 in MS Teams.
Univerza v Mariboru dogodek organizira v sodelovanju z Ministrstvom za visoko šolstvo, znanost in inovacije Republike Slovenije, Javnim štipendijskim, razvojnim, invalidskim in preživninskim skladom Republike Slovenije, Nemško akademsko službo za izmenjavo in društvom Mlada akademija ter je namenjen vsem študentom, ki želijo izvedeti več o možnostih za začetek in razvoj raziskovalne poti vse do pridobitve doktorata znanosti.
Dogodek se izvaja v okviru projekta Lažne novice in teorije zarote? Opolnomočimo (se za) znanost! in akronimom oooZnanost!, ki ga financira Evropska unija v okviru ukrepa EU, Obzorje Evropa, MSCA & Citizens, Evropska noč raziskovalcev in Raziskovalci v šolah 2024-2025.
Udeleženci bodo:
•Pridobili celovit vpogled v razpise, ki nudijo priložnost za nadaljnje razvijanje kariere doktorskih študentov.
•Spoznali priložnosti za pridobitev štipendije v tujini.
•Deležni predstavitve osebne izkušnje raziskovalca.
Na dogodek se je potrebno predhodno prijaviti.
Vljudno vabljeni.

V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom je na voljo na tej povezavi.
Gradivo dogodka je na voljo na tej povezavi.
Posnetek dogodka je na voljo na tej povezavi.
Fotografije iz dogodka:

Delavnica poljudnoznanstvenega komuniciranja
2025-06-05 10:00 - 11:30, 2025-05-29 10:00 - 11:30, 2025-05-22 10:00 - 11:30
Univerza v Mariboru v okviru projekta Lažne novice in teorije zarote? Opolnomočimo (se za) znanost! (akronim oooZnanost!) v sodelovanju z Zavodom Znanost na cesti (ZnC) vabi k sodelovanju na Delavnici poljudnoznanstvenega komuniciranja, ki bo potekala v virtualni obliki v maju in juniju 2025.
Delavnica je namenjena raziskovalcem in sodelavcem v službah za stike z javnostmi konzorcija oooZnanost! in drugim sodelavcem znotraj konzorcija, ki se ukvarjajo s področjem komuniciranja znanosti.
S pomočjo te delavnice boste pridobili:

Dragocene veščine za učinkovito in privlačno predstavitev svojih raziskav širši javnosti.
Naučili se boste, kako znanost predstaviti na enostaven in razumljiv način.
Spoznali različne pristope k poljudnemu komuniciranju.

Dogodek bo potekal virtualno v treh delih – srečanjih in bo skupno trajal 7 pedagoških ur.

Srečanje v četrtek, 22. 5. 2025, ob 10.00 bo trajalo 2 pedagoški uri. Teme srečanja bodo: zakaj komuniciranje v javnosti? Kaj so ciljne publike? Kaj pričakujejo mediji od raziskovalcev in obratno?
Srečanje, v četrtek, 29. 5. 2025, ob 10.00 bo trajalo 3 pedagoške ure. Teme srečanja bodo: Poljudno poročanje o znanosti, klasični in novi mediji, priprava sporočila za javnost in znanost na odru.
Srečanje, v četrtek, 5. 6. 2025, ob 10.00 bo trajalo 2 pedagoški uri. Teme srečanja bodo: Strokovno poročanje s povzetkom in grafični povzetek, ustna predstavitev na konferenci in priprava plakata.

Skupno trajanje delavnice bo 7 pedagoških ur.
Za udeležbo na delavnici se je potrebno prijaviti na Izpopolni UM najkasneje do 25. 4. 2025.
Ne zamudite priložnosti za izmenjavo izkušenj z raziskovalci drugih področij.
Za več informacij nas kontaktirajte na ern@um.si, zadeva: oooZnanost!-delavnica poljudnoznanstvenega komuniciranja.
Veselimo se vašega sodelovanja!
“
Znanost na cesti, znanje in ideje na prepihu (ZnC) je akcija s katero raziskovalci prispevamo k zavedanju pomena znanosti za gospodarstvo in družbo. Projekt je bil zasnovan leta 2013 kot odgovor na vztrajno krčenje sredstev za znanost. Pozivi k uličnim protestom so nas spodbudili k razmišljanju v proaktivni smeri in samokritičnemu razmišljanju o vlogi in ugledu znanosti v Sloveniji.

Na klepetu z Ano Vovk: Geomantija za prepoznavanje prostorskih potencialov
2025-06-03 19:00 - 20:00
Geomantične raziskave postajajo dopolnitev ekosistemskih raziskav, saj dajejo vpogled v energije zemlje, ki pomembno odločajo o potencialnih prostora. Tako so v preteklosti postavili sakralne objekte na mesta z močnimi energijami, prav tako so ljudstva v preteklosti poznala pomen upoštevanja geomantijskih zakonitosti, zato bomo predstavili možnosti poznavanja te srednjeveške znanosti tudi danes.
Red. prof. ddr. Ana Vovk je inovatorka naravnih pristopov od osebne ravni do mednarodnih dimenzij in direktorica Inštituta za promocijo varstva okolja.
Dogodek organizira Univerza v Mariboru v okviru projekta Lažne novice in teorije zarote? Opolnomočimo (se za) znanost! – akronim oooZnanost!. Projekt se izvaja na podlagi uspešne kandidature na razpisu Evropske noči raziskovalcev in Raziskovalci v šolah 2024-2025 v sklopu programa Obzorje Evropa, MSCA & Državljani. Evropska noč raziskovalcev je vseevropski dogodek, ki ga promovira Evropska unija, odvija se hkrati v 23 državah in več kot 400 mestih po vsej Evropi in širše.

V nadaljevanju vljudno vabljeni k branju in ogledu naslednjih datotek vezanih na dogodek:

Gradivo dogodka je na voljo na tej povezavi.
Posnetek dogodka je na voljo na tej povezavi.

Priprave na Znanstveni slam
2025-05-28 10:00 - 12:00
Spoštovani raziskovalci,
Univerza v Mariboru v okviru projekta Lažne novice in teorije zarote? Opolnomočimo (se za) znanost! (akronim oooZnanost!) v sodelovanju z Zavodom Znanost na cesti (ZnC) vabi na Znanstveni slam, ki bo potekal v petek 26. septembra 2025 ob 18:00 v Sodnem Stolpu v Mariboru v okviru Evropske noči raziskovalcev.
Kaj je znanstveni slam?
Znanstveni slam je priložnost, da raziskovalci različnih področij predstavite svojo raziskavo na poljuden in zanimiv način ter s tem navdušite širšo javnost. Vabimo raziskovalce iz vseh raziskovalnih področij, da se nam pridružite! S sodelovanjem na dogodku boste pridobili veščine in izkušnje za učinkovito komuniciranje s širšo javnostjo, ob tem pa bo dogodek tudi odlična priložnost za povezovanje z raziskovalci iz različnih strok.
Kako se prijaviti?
Prijavite se preko povezave Izpopolni UM, ali preko obrazca, ki ga prilagamo v priponki. V obrazcu ob imenu, priimku ter nazivu univerze in fakultete, v nekaj stavkih opišite temo, ki jo želite predstaviti, skupaj z naslovom svojega nastopa (pred objavo programa za Znanstveni slam, 26. 9. 2025, ga lahko še spremenite). Obrazec nam pošljete na ern@um.si (zadeva: oooZnanost! – Znanstveni slam).
Rok za prijavo: 23. maj 2025
Za prijavljene raziskovalce bomo organizirali štiri pripravljalna srečanja.
? Termini pripravljalnih srečanj:
✅ 28. maj 2025 ob 10:00 – uvodno virtualno srečanje
✅ 3. september 2025 ob 10:00 – virtualno srečanje
✅ 10. september 2025 ob 10:00 – virtualno srečanje
✅ 17. september 2025 ob 10:00 – zaključno pripravljalno srečanje (v živo v Mariboru)
(Datumi se lahko prilagodijo glede na razpoložljivost izvajalcev in sodelujočih.)
Pridružite se nam! Veselimo se vaših prijav in komaj čakamo, da skupaj ustvarimo nepozabno izkušnjo.

Knjižnice: Most do odprtega dostopa in vseživljenjskega izobraževanja (delavnica)
2025-05-16 11:00 - 12:00 | Univerzitetna knjižnica Maribor, Glazerjeva dvorana, Gospejna ulica 10, Maribor, 2000, Slovenija
V predstavitvi se bomo osredotočili na koncepte odprtih izobraževalnih virov (OER) in poudarili ključno vlogo knjižnic pri spodbujanju, ozaveščanju ter promociji uporabe OER. V nadaljevanju bomo predstavili tudi prednosti, ki jih prinaša uporaba OER, ter kako te prispevajo k višji kakovosti izobraževanja in pomembno vplivajo na podporo vseživljenjskega učenja.

V nadaljevanju vljudno vabljeni k branju in ogledu naslednjih datotek vezanih na dogodek:

Gradivo dogodka je na voljo na tej povezavi.
Vabilo s programom

Fotografijo iz dogodka:

Na klepetu z Ano Vovk: Metode za ugotavljanje sevanj in odkrivanje prihodnosti
2025-05-06 19:00 - 20:00
Ljudstva so v preteklosti poznala številne pristope sodelovanja z vesoljem, danes jih nadomešča sodobna tehnologija, ki pa je precej draga in nedosegljiva mnogim. Zato se lahko naslonimo na radiestezijo, kjer lahko z uporabo L-anten najdemo vodne izvire, prepoznamo negativna sevanja, prav tako pa lahko z nihalom ugotovimo skorajda vse, kar želimo vedeti o sebi in okoli nas.
Red. prof. ddr. Ana Vovk je inovatorka naravnih pristopov od osebne ravni do mednarodnih dimenzij in direktorica Inštituta za promocijo varstva okolja.
Dogodek organizira Univerza v Mariboru v okviru projekta Lažne novice in teorije zarote? Opolnomočimo (se za) znanost! – akronim oooZnanost!. Projekt se izvaja na podlagi uspešne kandidature na razpisu Evropske noči raziskovalcev in Raziskovalci v šolah 2024-2025 v sklopu programa Obzorje Evropa, MSCA & Državljani. Evropska noč raziskovalcev je vseevropski dogodek, ki ga promovira Evropska unija, odvija se hkrati v 23 državah in več kot 400 mestih po vsej Evropi in širše.

V nadaljevanju vljudno vabljeni k branju in ogledu naslednjih datotek vezanih na dogodek:

Gradivo dogodka je na voljo na tej povezavi.
Posnetek dogodka je na voljo na tej povezavi

Izleti v matematično vesolje: Po sledeh prstnih odtisov s teorijo grafov
2025-04-23 16:00 - 17:00 | Koper, Univerza na Primorskem, Fakulteta za matematiko, naravoslovje in informacijske tehnologije, Glagoljaška ulica 8, Koper, 6000, Slovenija
Cikel poljudnih predavanj z naslovom “Izleti v matematično vesolje”. Predavanja bodo namenjena predvsem dijakom primorskih gimnazij, vendar bodo odprta tudi za splošno javnost. Raziskovalci in visokošolski učitelji bodo na razumljiv način predstavili starodavne in sodobne matematične koncepte ter njihovo uporabnost v različnih vejah znanosti, naravoslovja in družboslovja.
Po sledeh prstnih odtisov s teorijo grafov
Uporabo prstnih odtisov za identifikacijo oseb je začel Henry Faulds leta 1880. Le 8 let kasneje je bilo ugotovljeno, da je verjetnost, da sta dva prstna odtisa različnih oseb enaka le 1 proti 64 milijard. Posledično je uporaba prstnih odtisov zelo razširjena še danes, predvsem v forenzični znanosti. Moderno prepoznavanje prstnih odtisov sloni na računalniških algoritmih in vzorcih v podatkovnih bazah, kjer nam je pride v veliko pomoč znanje iz teorije grafov, s poudarkom na izomorfizmu grafov. Na predavanju bomo na kratko spoznali nekaj osnov teorije grafov in nato še določene značilne vzorce prstnih odtisov. Na koncu pa bomo spoznali enostaven algoritem za prepoznavanje prstnih odtisov.
O predavatelju: Kenny Štorgel je pridobil doktorat iz matematičnih znanosti leta 2023 na področju teorije grafov. Trenutno je zaposlen na Fakulteti za informacijske študije v Novem mestu in na Univerzi na primorskem, Fakulteta za matematiko, naravoslovje in informacijske tehnologije. Raziskovalno se ukvarja pretežno s teorijo grafov, predvsem z algoritmično, kromatično in strukturno teorijo grafov. V okviru svojega dela pa deluje tudi na drugih področjih povezanih z računalništvom.

V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom je na voljo na tej povezavi.
Gradivo dogodka je na voljo na tej povezavi.
Posnetek dogodka je na voljo na tej povezavi.
Fotografije iz dogodka:

Začenjamo s Pogovori oooZnanost - Raziskovalci med nami
2025-04-22 14:00 - 15:00
V sklopu delovnega paketa kampanje ozaveščanja v okviru projekta oooZnanost! vas vljudno vabimo k sodelovanju v seriji predstavitev s pogovori, namenjenih predstavitvi raziskovalnih rezultatov in razpravi o zanimivih in družbeno pomembnih znanstvenih temah s predlaganim krovnimi naslovom serije enoletnega programa Pogovori oooZnanost! – Raziskovalci med nami.
Prvi gost bo red. prof. dr. Branko Lobnikar iz Fakultete za varnostne vede Univerze v Mariboru, ki bo predstavil študijo Lažne novice v digitalni dobi: Zakaj je znanstvena in medijska pismenost ključna? Dogodek bo na sporedu 22.aprila 2025 ob 14:00 v MS Teams.

Pogovori oooZnanost! – Raziskovalci med nami bodo potekali med aprilom 2025 in aprilom 2026 (z izjemo julija in avgusta), predvidoma ob četrtkih ob 14. uri v okolju Microsoft Teams.
Tematike pogovorov: Dogodki bodo osredotočeni na rezultate raziskav financiranih iz programov EU (Obzorje Evropa, Obzorje 2020), Javne agencije za raziskovalno in inovacijsko dejavnost ter drugih programov financiranja znanstvenoraziskovalne dejavnosti. Prav tako bomo obravnavali širše teme s področja znanosti in raziskovalnega poklica, kot so bile opredeljene v prijavi projekta oooZnanost!
Namen in cilji: Z organizacijo teh pogovorov omogočamo odprto znanstveno komunikacijo, ki pripomore k boljšemu razumevanju raziskovalnega dela, izboljšanju znanstvene pismenosti družbe in spodbujanju zanimanja za znanost in poklica raziskovalca med mladimi ter širšo javnostjo. S tem pomembno prispevamo k doseganju zastavljenih ciljev projekta oooZnanost!.

V nadaljevanju vljudno vabljeni k ogledu naslednjih vsebin vezanih na dogodek:

Psihologija globokih ponaredkov (Doc. dr. Nejc Plohl), 13. 3. 2026
Zgodbe iz projekta SOLARIS (Dr. Izidor Mlakar), 12. 3. 2026
Družbena moč digitalnih platform in njene posledice za posameznika (Dr. Leona Ciler Budler), 12. 3. 2026
Prikrito oglaševanje, promocijsko umeščanje izdelkov in medijska etika (Doc. dr. Tina Tomažič), 2. 3. 2026
(Samo)podoba znanosti in raziskovalcev v Sloveniji – Apel podobo svojo na ogled postavi (Dr. Branko Lobnikar), 18. 12. 2025
Vmesniki možgani-stroj: most med naravno in umetno inteligenco (Dr. Aleš Holobar), 18. 9. 2025
Antibiotiki, driska in klostridij (Dr. Maja Rupnik), 19. 6. 2025

Kritično razumevanje medijskih vsebin
2025-04-07 - 2025-04-11 | Koper, Univerza na Primorskem, Titov trg 4, Koper, 6000, Slovenija
Delavnica kritične analize medijev bo udeležencem ponudila znanja za konceptualno razumevanje medijskih vsebin. Cilj je identificirati stališča, žanre in vzorce medijske prezentacije ter v vsebinah zaznati propagando, cenzuro in pristranskost. Za skupino mladih med 12. in 15. letom domnevamo, da ni dovolj medijsko pismena, vendar je bolj spretna pri uporabi mobilnih digitalnih naprav in lahko ustvari nekaj medijskih vsebin in jih deli z drugimi uporabniki. Hkrati do vsebin dostopajo nekritično in so zato potencialno ranljiva skupina, izpostavljena lažnim novicam in spletnim zlorabam. Delavnica bo pokazala, koliko so izpostavljeni lažnim novicam, in jih naučila, kako oblikovati kritičen odnos do informacij in drugih medijskih vsebin.
Izvedba za učence in učitelje OŠ Antona Ukmarja Koper.

Predstavitev za učence, 7. 4. 2025
Izvedba delavnice, 7. – 11. 4. 2025
Predstavitev za učitelje, 11. 4. 2025
Predstavitev rezultatov, 26. 9. 2025

V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom je na voljo na tej povezavi.
Gradivo dogodka je na voljo na tej povezavi.
Fotografije iz dogodka:

Na klepetu z Ano Vovk: Vitalna samooskrba na višji stopnji zavedanja
2025-04-01 19:00 - 20:00
Zaradi potrebe po višjih dimenzijah razmišljanja, ki pripeljejo do odgovornih rešitev in temeljijo na varovanju življenja na našem planetu, se razvija vitalna samooskrba, ki je celostna, tako za fizično telo kot za duhovno telo. Uporaba čudežnih rastlin, adaptogenih rastlinskih delov ter hrane za dušo nas pripelje do samoouresničitve, ta pa omogoča opolnomočenje širših družbenih skupnostih za odgovorno sobivanje na planetu Zemlja.
Red. prof. ddr. Ana Vovk je inovatorka naravnih pristopov od osebne ravni do mednarodnih dimenzij in direktorica Inštituta za promocijo varstva okolja.
Dogodek organizira Univerza v Mariboru v okviru projekta Lažne novice in teorije zarote? Opolnomočimo (se za) znanost! – akronim oooZnanost!. Projekt se izvaja na podlagi uspešne kandidature na razpisu Evropske noči raziskovalcev in Raziskovalci v šolah 2024-2025 v sklopu programa Obzorje Evropa, MSCA & Državljani. Evropska noč raziskovalcev je vseevropski dogodek, ki ga promovira Evropska unija, odvija se hkrati v 23 državah in več kot 400 mestih po vsej Evropi in širše.

V nadaljevanju vljudno vabljeni k branju in ogledu naslednjih datotek vezanih na dogodek:

Gradivo dogodka je na voljo na tej povezavi.
Posnetek dogodka je na voljo na tej povezavi.

Izleti v matematično vesolje: Nekaj klasičnih rezultatov iz teorije grafov
2025-03-19 16:00 - 17:00 | Koper, Univerza na Primorskem, Fakulteta za matematiko, naravoslovje in informacijske tehnologije, Glagoljaška ulica 8, Koper, 6000, Slovenija
Cikel poljudnih predavanj z naslovom “Izleti v matematično vesolje”. Predavanja bodo namenjena predvsem dijakom primorskih gimnazij, vendar bodo odprta tudi za splošno javnost. Raziskovalci in visokošolski učitelji bodo na razumljiv način predstavili starodavne in sodobne matematične koncepte ter njihovo uporabnost v različnih vejah znanosti, naravoslovja in družboslovja.
Nekaj klasičnih rezultatov iz teorije grafov
Teorija grafov je matematična disciplina, ki se ukvarja s proučevanjem omrežij, torej objektov, ki jih sestavljajo “vozlišča” in povezave med njimi. V tem predavanju bomo najprej definirali pojem grafa, ter spoznali še nekatere pojme in definicije, ki so s tem pojmom povezani. V nadaljevanju predavanja bomo predstavili nekaj klasičnih rezultatov iz teorije grafov, ki govorijo o Eulerjevih obhodih grafa, Hamiltonovih poteh grafa, o prirejanju v grafih… Nekatere od teh rezultatov bomo tudi dokazali.
O predavatelju: Štefko Miklavič je leta 2002 magistriral, leta 2004 pa doktoriral na Fakulteti za matematiko in fiziko v Ljubljani. Raziskovalno se ukvarja predvsem s teorijo grafov in algebraično kombinatoriko. Kot asistent in predavatelj je sodeloval s Politehniko (sedaj Univerzo) Nova Gorica ter Pedagoško fakulteto Koper. V letu 2007 je kot Fulbrightov štipendist šest mesecev raziskovalno delal na University of Wisconsin (ZDA). V letih 2010-2011 je bil direktor UP Inštituta Andrej Marušič, od novembra 2011 do decembra 2015 pa je bil prorektor za znanstveno-raziskovalno in razvojno delo Univerze na Primorskem.

V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom je na voljo na tej povezavi.
Gradivo dogodka je na voljo na tej povezavi.
Posnetek dogodka je na voljo na tej povezavi.
Fotografije iz dogodka:

Trajnostni pridelovalni sistemi za vsakogar
2025-03-04 19:00 - 20:00
Posnetek dogodka je na voljo na tej povezavi.

Izleti v matematično vesolje: Rumors, epidemics and economic crises: infection processes in networks
2025-02-19 16:00 - 17:00 | Koper, Univerza na Primorskem, Fakulteta za matematiko, naravoslovje in informacijske tehnologije, Glagoljaška ulica 8, Koper, 6000, Slovenija
Cikel poljudnih predavanj z naslovom “Izleti v matematično vesolje”. Predavanja bodo namenjena predvsem dijakom primorskih gimnazij, vendar bodo odprta tudi za splošno javnost. Raziskovalci in visokošolski učitelji bodo na razumljiv način predstavili starodavne in sodobne matematične koncepte ter njihovo uporabnost v različnih vejah znanosti, naravoslovja in družboslovja.
Rumors, epidemics and economic crises: infection processes in networks
What are the commonalities between the economic crisis of 2008, the COVID-19 pandemic, and social media campaigns in recent political elections? Why were the dynamics of bankruptcies, epidemic outbreaks, and the spread of misinformation so unexpected? What are the similarities and differences between these processes and how can they be described by mathematical models? What specific problems arise in controlling the spread of these types of outbreaks and what mathematical methods can be used to address them? In this lecture we will take a journey through the methodology of computational network analysis to answer the above questions and to highlight the main challenges.
O predavatelju: Miklós Krész je leta 2005 doktoriral iz matematike in računalništva na Univerzi v Szegedu, Madžarska. Njegova glavna raziskovalna področja so industrijsko motivirane metode optimizacije, podatkovne industrijske rešitve in integracija operacijskih raziskovalnih in podatkovnih metodologij. Osredotoča se tako na temeljne kot na aplikativne raziskave na teh področjih. Trenutno je profesor računalništva na UP FAMNIT in UP IAM, hkrati pa je vodja raziskovalnega oddelka – Obdelava informacij na InnoRenew CoE.
(predavanje bo izvedeno v angleščini)

V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom je na voljo na tej povezavi.
Gradivo dogodka je na voljo na tej povezavi.
Posnetek dogodka je na voljo na tej povezavi.
Fotografije iz dogodka:

Umetna inteligenca med znanstveno fantastiko in dejanskostjo
2025-02-18 17:00 - 18:30 | Koper, Univerza na Primorskem, Titov trg 4, Koper, 6000, Slovenija
Predavanje z naslovom »Umetna inteligenca med znanstveno fantastiko in dejanskostjo« obravnava preplet umetne inteligence (UI) in znanstvene fantastike, ki že desetletja služi kot navdih za tehnološki napredek in obenem opozarja tudi na morebitne nevarnosti. Predavanje ponuja vpogled v ključne koncepte UI – od njenega zgodovinskega razvoja in definicije, do vpliva na družbo, etičnih dilem in regulativnih okvirov. Pokaže, kako UI že danes oblikuje različne vidike našega vsakdanjega življenja, ter terja, da kot družba odgovorno pristopimo k njenemu razvoju in uporabi.

V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom je na voljo na tej povezavi.
Fotografije iz dogodka:

Na klepetu z Ano Vovk: Kako do lastnega vrta ali posesti
2025-02-04 19:00 - 20:00 | MS Teams
V času velikih gospodarskih, socialnih, političnih in čustvenih kriz je prednost imeti svojo posest ali vsaj svoj vrt. Toda kako do tega? Kaj vse je treba preveriti, preden kupimo ali najamemo posest, na koga se lahko obrnemo za nasvete? Kako pomembno je poznati geografske dejavnike, ki pogojujejo količino vode, podnebje, kvaliteto prsti za obdelavo in kako pomembno je imeti vsaj košček gozda? Toda, če nimamo možnosti imeti posesti, si lahko umislimo vrtiček, ta je lahko tudi v najemu. Skupnostni vrtovi imajo številne prednosti, dosegljivi so tako v mestih kot na podeželju. Zakaj ne bi zaživeli bolj aktivno, povezani z naravo in si tako privoščili uravnoteženost med umskim delom in fizičnim gibanjem, kar je temelj za zdravo, duhovno globoko in srečno življenje? Več o tem boste izvedeli na predavanju.
Red. prof. ddr. Ana Vovk je inovatorka naravnih pristopov od osebne ravni do mednarodnih dimenzij in direktorica Inštituta za promocijo varstva okolja.
Dogodek organizira Univerza v Mariboru v okviru projekta Lažne novice in teorije zarote? Opolnomočimo (se za) znanost! – akronim oooZnanost!. Projekt se izvaja na podlagi uspešne kandidature na razpisu Evropske noči raziskovalcev in Raziskovalci v šolah 2024-2025 v sklopu programa Obzorje Evropa, MSCA & Državljani. Evropska noč raziskovalcev je vseevropski dogodek, ki ga promovira Evropska unija, odvija se hkrati v 23 državah in več kot 400 mestih po vsej Evropi in širše

Posnetek predavanja je dostopen na tem linku – KLIK.
Gradivo iz predavanja je dostopno na tem linku – KLIK

Lažne novice in teorije zarote: kako se boriti proti njim in zaščititi enakost spolov?
2025-01-24 13:15 - 15:00 | Koper, Univerza na Primorskem, Fakulteta za matematiko, naravoslovje in informacijske tehnologije, Glagoljaška ulica 8, Koper, 6000, Slovenija
Ozaveščanje zainteresirane javnosti skozi predstavitve o lažnih novicah in teorijah zarote na področju enakosti spolov: Kljub tehnološkemu in družbenemu napredku, tudi na področju enakosti spolov, obstajajo lažne novice in teorije zarote.
Lažne novice lahko glede na karakteristike razvrstimo v nekaj podskupin kot so: napačne informacije, ki se nanašajo na nenatančne informacije oziroma prirejeno resnico z namenom ustvarjanja senzacionalnih zgodb; pristranskost na katero se nanaša dejstvo, da bodo ljudje raje delili in verjeli lažni novici, ki je v skladu z njihovimi prepričanji in pristranskostjo; razširitev lažnih informacij preko platforme s pomočjo katerih se informacije širijo hitreje; manipulacija preko katere želijo ustvarjalci lažnih informacij le te širiti zaradi različnih razlogov kot so politični cilji, finančno okoriščanje ali zabava.
Kot splošno znan primer lahko vzamemo razlike v plačilu za enako delo med moškimi in ženskami, številni to dejstvo še vedno zanikajo in mu ne pripisujejo posebnega pomena. Na področju znanosti se pogosto pojavljajo napačne informacije ali stereotipi o tem, kaj zmorejo moški in kaj ženske oziroma kakšne sposobnosti ima ena in druga skupina. Stereotipne trditve pogosto zasledimo tudi na področju tehnologije, strojništva, inženiringa računalništva in matematike. Nekatere lažne informacije pogosto poskušajo zrelativizirati in minimizirati razsežnost problema nasilja nad ženskami ali pa napačno navajajo, da je večina obtožb lažnih, čeprav raziskave navajajo, da je delež lažnih obtožb v primerih spolnega nasilja relativno nizek. Še vedno lahko najdemo tudi novice in sporočila znanih osebnosti, ki navajajo, da je feminizem del globalne zarote, ki želi razvrednotiti tradicionalne vrednote ter družino in postaviti moške v podrejeni položaj. V nemalo primerih smo tudi priča, ko s teorijami zarote poskušajo prepričati druge, da je feminizem sovražen do moških in spodbuja prevlado enega spola nad drugim.
Zato je pomembno, da prepoznamo lažne novice in teorije zarote ter da znamo preveriti vir informacij oziroma ugotoviti od kje informacije prihajajo in če smo jih poiskali znotraj verodostojnega vira, ki navedena dejstva podkrepijo ali pa ovržejo.
Pomembno vlogo pri ozaveščanju lahko imajo različni raziskovalni projekti, ki se ukvarjajo z enakostjo in enakopravnostjo spolov. Posebej bomo predstavili projekt AGRIGEP v okviru Horizon Europe. Namen je ozaveščati splošno javnosti o pomenu in koristih, ki jih raziskave s področja enakosti spolov prinašajo.

V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom je na voljo na tej povezavi.
Ozaveščevalni letaki so na voljo na tej povezavi.
Fotografije iz dogodka:

Matematični dan na UP Famnit
2025-01-24 08:30 - 13:00 | Koper, Univerza na Primorskem, Fakulteta za matematiko, naravoslovje in informacijske tehnologije, Glagoljaška ulica 8, Koper, 6000, Slovenija
UP FAMNIT bo gostil dijake 3. letnika Gimnazije Piran na Matematičnem dnevu. Raziskovalci in visokošolski učitelji bodo dijakom pripravili matematična predavanja in delavnice, na katerih bodo predstavili zanimive matematične probleme, izsledke raziskav in uporabo matematike v vsakdanjem življenju. Dijaki bodo na ta način spoznali pomen in koristnost raziskav in inovacij ter dobili vpogled v njihov konkretni vpliv na vsakdanje življenje.

V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom je na voljo na tej povezavi.
Fotografije iz dogodka:

Izleti v matematično vesolje: Kako matematika oblikuje digitalni svet: od računalniških iger in varnih spletnih nakupov do družbenih omrežij
2025-01-22 16:00 - 17:00 | Koper, Univerza na Primorskem, Fakulteta za matematiko, naravoslovje in informacijske tehnologije, Glagoljaška ulica 8, Koper, 6000, Slovenija
Cikel poljudnih predavanj z naslovom “Izleti v matematično vesolje”. Predavanja bodo namenjena predvsem dijakom primorskih gimnazij, vendar bodo odprta tudi za splošno javnost. Raziskovalci in visokošolski učitelji bodo na razumljiv način predstavili starodavne in sodobne matematične koncepte ter njihovo uporabnost v različnih vejah znanosti, naravoslovja in družboslovja.
Kako matematika oblikuje digitalni svet: od računalniških iger in varnih spletnih nakupov do družbenih omrežij
Kako se 3D modeli v video igrah premikajo in vrtijo? Kako se vaše geslo spremeni v nerazumljiv niz znakov? In kako lahko ugotovimo, kdo je najbolj vpliven na družbenem omrežju? Odgovor se skriva v linearni algebri. V tem predavanju bomo raziskali, kako preproste matematične operacije nad vektorji omogočajo vse to.
O predavatelju: Safet Penjić je rojen v Zenici (Bosna in Hercegovina), kjer je končal osnovno in srednjo šolo. Dodiplomski študij je končal na Univerzi v Zenici, magistrski pa na Univerzi v Sarajevu (Bosna in Hercegovina). Doktoriral je leta 2019 na Fakulteti za matematiko, naravoslovje in informacijske tehnologije, Univerza na Primorskem, Koper. Kot doktorski študent je prejel Fulbright štipendijo in del študija raziskovalno delal na Univerzi v Seattlu (ZDA). Njegovo področje raziskovanja je algebraična in kombinatorična teorija grafov. V prostem času rešuje matematične uganke, se ukvarja športom, spremlja dogajanje v računalniškem svetu, posluša glasbo in piše učbenik iz linearne algebre. Živi in dela v Kopru.

V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom je na voljo na tej povezavi.
Gradivo dogodka je na voljo na tej povezavi.
Fotografije iz dogodka:

Na klepetu z Ano Vovk: Samooskrba za družine in posameznike
2025-01-07 19:00 - 20:00
Še nikoli nismo bili priča tako pogosti uporabi besede samooskrba, kar je povezano z mnogimi tveganji, ki jih čutimo okoli sebe. Še najbolj čutimo posledice pesticidno pridelane hrane, skladiščenja in predelave živil s kemikalijami, ki škodijo človeku in življenju nasploh. Zakaj ne bi bili samooskrbni na način, da lahko imamo vsaj nekaj žive hrane zase in družino, treba je samo začeti.
Red. prof. ddr. Ana Vovk je inovatorka naravnih pristopov od osebne ravni do mednarodnih dimenzij in direktorica Inštituta za promocijo varstva okolja.
Dogodek organizira Univerza v Mariboru v okviru projekta Lažne novice in teorije zarote? Opolnomočimo (se za) znanost! – akronim oooZnanost!. Projekt se izvaja na podlagi uspešne kandidature na razpisu Evropske noči raziskovalcev in Raziskovalci v šolah 2024-2025 v sklopu programa Obzorje Evropa, MSCA & Državljani. Evropska noč raziskovalcev je vseevropski dogodek, ki ga promovira Evropska unija. Njegov namen je približati znanost družbi ter povečati zanimanje mladih za znanost. Odvija se hkrati v 23 državah in več kot 400 mestih po vsej Evropi in širše.

V nadaljevanju vljudno vabljeni k branju in ogledu naslednjih datotek vezanih na dogodek:

Gradivo dogodka je na voljo na tej povezavi.
Posnetek dogodka je na voljo na tej povezavi
Vabilo na dogodek:

Izleti v matematično vesolje: Skrivnosti Jurija Vege: Univerzalni um, ki je presegel meje svojega časa
2024-12-18 16:00 - 17:00 | Koper, Univerza na Primorskem, Fakulteta za matematiko, naravoslovje in informacijske tehnologije, Glagoljaška ulica 8, Koper, 6000, Slovenija
Cikel poljudnih predavanj z naslovom “Izleti v matematično vesolje”. Predavanja bodo namenjena predvsem dijakom primorskih gimnazij, vendar bodo odprta tudi za splošno javnost. Raziskovalci in visokošolski učitelji bodo na razumljiv način predstavili starodavne in sodobne matematične koncepte ter njihovo uporabnost v različnih vejah znanosti, naravoslovja in družboslovja.
Skrivnosti Jurija Vege: Univerzalni um, ki je presegel meje svojega časa
Predstavili bomo Vegovo življenjsko pot od dijaka na jezuitski šoli do topniškega častnika ter njegove znanstvene in vojaške prispevke. Med znanstvenimi so gotovo najbolj znane njegove logaritemske tabele in tabela praštevil, izračunal pa je tudi pi na 137 decimalk, zelo natančno izračunal balistično krivuljo, ukvarjal se je s Keplerjevimi zakoni in ocenjevanjem mase nebesnih teles, kot topničar pa posodobil možnarje (prednike današnjih minometov).
O predavateljici: Jasna Prezelj je doktorirala leta 2000 iz kompleksne analize. Po doktoratu se je zaposlila na FMF kot asistentka. Trenutno je zaposlena kot raziskovalka na IMFM in profesorica na UL FMF in na UP FAMNIT. Poučuje splošne matematične predmete, matematično modeliranje in analizo. Njeno raziskovalno področje je kompleksna analiza. Od leta 2015 do 2023 je na UP FAMNIT urejala spletni nagradni kviz za dijake in osnovnošolce Matematični adventni koledar.

V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom je na voljo na tej povezavi.
Gradivo dogodka je na voljo na tej povezavi.
Posnetek dogodka je na voljo na tej povezavi.
Fotografije iz dogodka:

Predstavitev raziskovalnega obiska v Avstraliji
2024-12-04 13:45 - 15:00 | OŠ Antona Ukmarja, Pot v Gaj 2, Koper, 6000, Slovenija
Magistrski študent turizma na Fakulteti za turistične študije – Turistici (UP) bo učencem predstavil svojo raziskovalno izkušnjo, ki jo je pridobil med obiskom na Deakin Univerzi v Avstraliji pod mentorstvom profesorice dr. Kaje Antlej, ki jo je omogočil ASEF. V sklopu predstavitve bo delil vpoglede v proces načrtovanja in izvedbe raziskave, ki je združila interdisciplinarno skupino strokovnjakov. Poleg tega bo obogatil predstavitev z opisom kulturnih in naravnih znamenitosti, ki jih je obiskal med svojim bivanjem v Avstraliji.

V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom je na voljo na tej povezavi.
Fotografije iz dogodka:

Na klepetu z Ano Vovk v ritmu narave: Nova biodinamika – zakaj jo potrebujemo?
2024-12-03 | MS Teams
Poleg ekološkega kmetovanja poznamo še biodinamično pridelavo, ki se od ekološke razlikuje po tem, da vključuje kozmične sile. Utemeljitelj biodinamike je bil dr. Rudolf Steiner in njegovo delo je nadaljevala Marija Thun. Danes, ko zemlja/prst umira mnogo hitreje kot kadarkoli prej, potrebujemo novo biodinamiko, ki namesto živalskih komponent vključuje zgolj rastlinske preparate in je primerna za širši krog uporabnikov.
Posnetek predavanja je dostopen na tem linku – KLIK.
Red. prof. ddr. Ana Vovk je inovatorka naravnih pristopov od osebne ravni do mednarodnih dimenzij in direktorica Inštituta za promocijo varstva okolja.
Dogodek organizira Univerza v Mariboru v okviru projekta Lažne novice in teorije zarote? Opolnomočimo (se za) znanost! – akronim oooZnanost!. Projekt se izvaja na podlagi uspešne kandidature na razpisu Evropske noči raziskovalcev in Raziskovalci v šolah 2024-2025 v sklopu programa Obzorje Evropa, MSCA & Državljani. Evropska noč raziskovalcev je vseevropski dogodek, ki ga promovira Evropska unija, odvija se hkrati v 23 državah in več kot 400 mestih po vsej Evropi in širše.

Pogovori z Alumni UP: Povezujemo znanost z vsakdanom | UP FM - Aktualna geopolitična dogajanja v svetu
2024-11-28 18:00 - 19:30 | Koper, Univerza na Primorskem Fakulteta za management, Izolska vrata 2, Koper, 6000, Slovenija
V četrtek, 28. novembra, bo ob 18. uri, v Predavalnici 3 Fakultete za management potekalo srečanje z doc. dr. Primožem Šterbencem in mag. politologije Simono Simonovič.
Danes živimo v specifičnem obdobju mednarodnih odnosov, kajti poteka proces prehajanja iz unipolarne (ena sama supersila) v multipolarno (več velikih sil) globalno ureditev. Takšna obdobja so praviloma nestabilna in tudi nevarna. Temeljni kontekst mednarodnih odnosov je tekmovanje med Združenimi državami Amerike in Ljudsko republiko Kitajsko za vodilni položaj v mednarodnih odnosih, kar bi lahko privedlo do konflikta med “vladajočo silo” in “vzpenjajočo se silo”, kot opozarja znameniti atenski zgodovinar Tukidid. Največje tveganje predstavljata Južnokitajsko morje in predvsem Tajvan. Washington in Peking poskušata izboljšati svoji geostrateški poziciji z različnimi projekti in zavezništvi, pri čemer je najpomembnejša kitajska “Pobuda pasu in ceste”. Z upoštevanjem tega vidika je nujno razlagati tudi turbulentna dogajanja v Ukrajini in na Bližnjem vzhodu.

Dogodki “Pogovori z Alumni UP: Povezujemo znanost z vsakdanom” v organizaciji ekipe Alumni pisarne, na katerih bodo sodelovali alumni in profesorji z določenih fakultet. Cilj je ustvariti dinamično okolje za smiselne razprave o sodobnih in pomembnih temah, vključno z lažnimi novicami in teorijami zarote. Šest srečanj bo potekalo skozi celo leto, pri vsakem pa bo moderator vodil strukturirano razpravo, po kateri bomo odprli prostor za vprašanja občinstva in nadaljnji neformalni pogovor ob pogostitvi, ki bo sledila.

V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom je na voljo na tej povezavi.
Fotografije iz dogodka:

Izleti v matematično vesolje: To Infinity and Beyond
2024-11-20 16:00 - 17:00 | Koper, Univerza na Primorskem, Fakulteta za matematiko, naravoslovje in informacijske tehnologije, Glagoljaška ulica 8, Koper, 6000, Slovenija
Cikel poljudnih predavanj z naslovom “Izleti v matematično vesolje”. Predavanja bodo namenjena predvsem dijakom primorskih gimnazij, vendar bodo odprta tudi za splošno javnost. Raziskovalci in visokošolski učitelji bodo na razumljiv način predstavili starodavne in sodobne matematične koncepte ter njihovo uporabnost v različnih vejah znanosti, naravoslovja in družboslovja.
To Infinity and Beyond
We can all agree that the concept of infinity plays an important role in our society and our own philosophy, but what exactly is “the infinity”? In this talk, we will uncover the definition of infinity as used in mathematics and we will delve into some of its shapes and consequences. From showing that there are several infinities up to partitioning a pea and reassembling it to create the sun, the mathematical infinity has a lot of interesting properties, perhaps, some of them are counterintuitive or paradoxical.
At the end of the 19th century, mathematicians were bewildered by the arising of paradoxical results and a foundational crisis of mathematics came up. As an attempt to solve these issues, Hilbert proposes his famous program (Hilbert’s program) in 1920, which was an effort to formalize all mathematics under a solid basis. However, this program was shown to be unattainable by results of Gödel published in 1931. In the second part of my talk, we will focus on explaining how to show that certain (mathematical) statements cannot be either proved or disproved using the common ground rules of mathematics.
O predavatelju: René Rodríguez Aldama se je rodil leta 1994 v La Piedad, Michoacan, Mehiki. Leta 2016 je diplomiral iz fizike in matematike na Univerzi Michoacan svetega Nikolaja Hidalga (UMSNH), Morelia, Mehika. Dve leti kasneje pa magistriral iz čiste matematike na Nacionalni avtonomni univerzi Mehike in UMSNH, kjer so bila njegova matematična zanimanja teorija množic, logika in topologija. Leta 2022 je doktoriral iz matematike na Univerzi na Primorskem. Od leta 2022 je raziskovalec na Fakulteti za matematiko, naravoslovje in informacijske tehnologije ter na Inštitutu Andrej Marušič. Njegovi trenutni raziskovalni interesi vključujejo algebro, teorijo kodiranja, kombinatoriko in kriptologijo.
(predavanje bo izvedeno v angleščini)

V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom je na voljo na tej povezavi.
Gradivo dogodka je na voljo na tej povezavi.
Posnetek dogodka je na voljo na tej povezavi.
Fotografije iz dogodka:
